
VEDTAK

[bookmark: SJEKKLISTE_VEDTAK]Byggesakskontoret opphever vedtak av 12.05.2026. jf. forvaltningsloven § 35, første ledd bostav c.
 
Byggesakskontoret godkjenner søknaden om endring av tillatelse. 
 
[bookmark: SJEKKLISTE_VILKAAR]Vi viser til plan- og bygningsloven §§ 20-2 og 21-4. 

[bookmark: SJEKKLISTE_UTREDNING]SAKSBEHANDLING MED BEGRUNNELSE FOR VEDTAK
Generell informasjon
Vi mottok søknaden om endring 06.07.2026. 
 
	Tiltakets BYA: 18,7

	Grad av utnytting: 30%


 
Tegninger og dokumentasjon mottatt samme dato ligger til grunn for vår behandling av søknaden. 
 
Søknaden gjelder endring av tidligere byggetillatelse gitt 29.09.2023. Her ble det innvilget et tilbygg på 15,2 m2 og skråtak som skulle brukes som vinterhage. Tiltaket ble nabovarslet i 2023. Det søkes nå om en endring i tillatelsen til å bygge tilbygg på 18,7 kvadrat med mønetak. 
Sakens historikk
Den 12.05.2026 søkte tiltakshaver om endring av tidligere tillatelse gitt 29.02.2023 til oppføring av bod og tilbygg. Kommunen godkjente denne den 12.05.2026. Endringstillatelsen gitt 12.05.2026 skal vurderes opphevet i saken på grunn av mulig saksbehandlingsfeil. 
 
Vurdering av tidligere endringstillatelse gitt 12.05.2026:
I endringssøknad datert 12.05.2026 er det søkt om endring fra skråtak til mønetakk. Det er også søkt om fritak fra nabovarsling. Søker har vurdert at det ikke er behov for å varsle naboer og gjenboere, da deres interesser ikke eller i liten grad berøres av tiltaket, jf. plan- og bygningslovens § 21-3.
 
Den 12.05.2026 har Hustadvika kommune innvilget endringstillatelse med unntak fra nabovarsel. Byggesakskontoret fant at vilkårene for unnlatt varsling er oppfylt, jf. plan- og bygningsloven § 21-3.
 
Reglene for nabovarsel er nærmere bestemt i byggesaksforskriften (sak10) § 5-2. Det er mulig å unnta regelen om nabovarsel jf. fjerde og femte ledd.
 
Femte ledd regulerer nabovarsel når tiltaket er innvendige arbeider. Intensjonen med nabovarsel er at berørte naboer skal få anledning til å ivareta sine interesser. Innvendige fysiske arbeider berører ikke naboers interesser. Hensynet bak kravet om nabovarsel taler for at det ikke er behov for å kreve nabovarsel ved slike arbeider.
 
Ut ifra at tiltaket ble nabovarslet i 2023, og at søker har vurdert at endringene ikke medfører behov for ny varsling innvilget kommunen unntak for nabovarsel.
 
I etterkant av utsendt endringstillatelse har det kommet reaksjoner fra naboer. Dette særlig knyttet til manglende nabovarsel. Kommunen ser i etterkant at tiltaket burde blitt nabovarslet.
 
Kapittel 6 i forvaltningsloven (fvl.) regulerer virkningen av feil og om utsatt iverksetting. I forvaltningsloven § 41 står det: Er reglene om behandlingsmåten i denne lov eller forskrifter gitt i medhold av loven ikke overholdt ved behandlingen av en sak som gjelder enkeltvedtak, er vedtaket likevel gyldig når det er grunn til å regne med at feilen ikke kan ha virket bestemmende på vedtakets innhold.
 
Et enkeltvedtak er altså ugyldig dersom bestemmelsene i fvl. ikke er overholdt, og at feilen har vært bestemmende for på vedtakets innhold.
 
I forvaltningsloven § 37 fremgår det at kommunen skal sikre at en sak er så godt opplyst som mulig før det treffes vedtak. At unntak fra nabovarsel ble godkjent av kommunen er en saksbehandlingsfeil da naboer ikke har hatt mulighet til å ivareta sine interesser på felles eiendom. Feilen har derfor også virket inn på byggesakens vedtak.
 
På bakgrunn av vurdering ovenfor foreligger det saksbehandlingsfeil i vedtak av 12.05.2026 da det ikke ble nabovarslet etter reglene i byggesaskforskriften. jf. fvl. § 41.
 
Kommunen kan oppheve et ugyldig vedtak av eget tiltak (omgjøring) etter forvaltningsloven § 35 første ledd bokstav c. Vedtaket er ugyldig da det foreligger saksbehandlingsfeil som har vært bestemmende på innholdet vedtaket. jf. fvl§ 41.
 
Kommunen opphever vedtaket av 12.05.2026.
 
Planstatus
Eiendommen er omfattet av kommuneplanens arealdel for Fræna 2015-2025, planident 201320. Eiendommen er vist som bebyggelse og anlegg.
 
Eiendommen er også omfattet av reguleringsplan Eidem vest II, planident 91090 . Eiendommen er regulert til frittliggende småhus bebyggelse.
 
Privatrettslige forhold
Byggesakskontoret behandler byggetiltakene i henhold til plan- og bygningslovgivningen. Byggesakskontoret tar ikke stilling til privatrettslige forhold, og gir ikke privatrettslige rettigheter. Dersom byggeprosjektet krever det må du selv ordne med nødvendige privatrettslige rettigheter. I motsatt fall kan byggeprosjektet ikke gjennomføres. 
 
Det er sendt inn dokumentasjon på at nabo og tiltakshaver er enige om at felles eiendom bygges på i forbindelse med denne saken.
 
Naboer
Naboer og gjenboere er varslet i henhold til lovverket. I følge mottatt dokumentasjon har det kommet inn 2 merknader til søknaden. 
 
Første merknad er fra Arnhild Malmedal på eiendom 42/318. Andre merknad er fra Tone Malmedal på eiendom 42/319.
 
Byggeprosjektet
 
Avklaring i forhold til plangrunnlaget
Eiendommen er omfattet av reguleringsplan Eidem vest II, planident 91090. Eiendommen er regulert til frittliggende småhus bebyggelse. Endringene er i tråd med arealformålet og planens andre bestemmelser, og utløser ikke krav om dispensasjon.
 
Form, plassering, parkeringsløsninger, uteoppholdsareal og visuell utforming
Tiltaket vurderes å være i tråd med relevante krav og hensyn. Nabo har signert samtykke for at det bygges på felles eiendom. 
 
Kommunen kan godkjenne plassering av byggverk nærmere nabogrense enn 4 meter dersom det foreligger samtykke fra nabo jf. plan- og bygningsloven (pbl.) § 29-4 tredje ledd bokstav a). 
 
Kommunen har fått oversendt skriftlig samtykke fra eier av gbnr. 42/318 for plassering av tilbygg 1,5 meter fra felles grense. På bakgrunn av dette godkjennes plassering av tilbygg 1,5 meter fra nabogrense jf. pbl. § 29-4 tredje ledd bokstav a). 
 
Sikkerhet mot fare
Søker har erklært at tiltaket ikke ligger i flom- eller skredutsatt område og at det ikke foreligger fare eller vesentlig ulempe som følge av andre natur- eller miljøforhold. Vi har undersøkt eiendommen i relevante databaser og har ikke kunnskap som tilsier noe annet.
 
Naturmangfold
I kommunens kartbase er det ikke funnet registreringer av utvalgte naturtyper, prioriterte arter, rødlistearter eller "annen natur" på tomta hvor tiltaket søkes utført. På bakgrunn av dette vurderes kravet i naturmangfoldlovens (nml.) § 8 for oppfylt, da saken skal baseres på eksisterende og tilgjengelig kunnskap. Ytterligere vurdering etter nml. §§ 9 til 12 er ikke nødvendig i dette tilfellet. 
 
Kulturminner
Dersom det under arbeid i området kommer fram gjenstander eller andre levninger som viser eldre aktivitet i området, skal arbeidet stanses og det skal sendes melding til kulturvernmyndighetene jf. Lov om kulturminne. 
 
Tilknytning til infrastruktur
Endringene påvirker ikke infrastrukturen.
 
Vurdering av nabomerknadene 
Første nabomerknad fra Arnhild Malmedal.
 
Nabomerknaden omhandler feil tolkning av sakens historikk. Viser til avsnittet "sakens historikk" hvor det gås gjennom hendelsesforløpet. Det er også påpekt elementer i vedtak i saksnummer 2023/4631-2. Dette vedtaket er ferdig behandlet, og klagefristen er utløpt. Dette vil ikke kommenteres videre. 

Videre er det kommentert forhold angående kommunen og kommunens saksbehandlere som ikke har noe med denne enkeltvise saken å gjøre. Det vil derfor ikke bli besvart. 
 
Andre nabomerknad bærer også preg av feiltolking av sakens historikk, sak 2023/4631-2 og kommunen og kommunens saksbehandlere. Som nevnt i første merknad, vil ikke disse merknadene bli besvart. 
 
Ellers har tiltakshaver svart ut: 
 
"-Jeg mener at lovverket er fulgt til punkt og prikke av meg og av kommunen vedrørende tilbygget.
 
-Angående sol/lysforhold så har u.t observert at nesten hele terrassen har sol hos 28B klokken 10 på morgenen. Det er en liten trekant ved veggen som har skygge på morgenen, noe jeg tenker hadde skjedd uansett når en vegg kommer opp.
 
-Angående nabovarsel så er alle naboer varslet i 2023 og nå. U.t har varslet alle naboer som kommunen har gitt beskjed om må varsles.
 
-En kommentar på et tilbygg er at det da vil bli bygd vegger og tak. Dette skrev alle naboer under på i 2023. 
 
Etter min mening så er det ikke mye utsikt som har blitt redusert med et mønetak, en liten trekant i ytterst kant er forskjell, utsikt opp mot himmelen.
 
Alt annet som er skrevet i klagen omhandler ikke min sak og jeg tar ikke stilling til det."
 
Nabomerknadene er vedlagt i sin helhet. 
 
I reguleringsbestemmelse § 1.1.4 er maksimum mønehøyde satt til 9 meter. Tiltaket ligger godt innenfor dette, og vurderes å være i tråd med planbestemmelsene. Det står også videre i reguleringsplanens § 1.1.2 at alle boliger bør ha mønetak. 
 
Tiltaket er trukket 1 meter fra seksjoneringsgrensen fra fasadelivet. Det er stilt spørsmål vedrørende takutstikket, da dette stikker ca. 30 cm ut over seksjoneringsgrensen. I følge lovverket, vil avstanden til nabogrense gå fra fasadelivet. Viser til Byggesaksforskriftene § 6.3. Tiltaket er dermed i tråd med bestemmelsene.

Viser til pbl § 21-4 første ledd som sier: «Kommunen skal gi tillatelse dersom tiltaket ikke er i strid med bestemmelser gitt i eller i medhold av loven.»
 
Dette er en rettskravregel og ikke en skjønnsregel. Det vil si at vi ikke har en vurderingsmulighet hvor tiltaket er i tråd med alle lover og regler. 
 
Etter en gjennomgang i lover og bestemmelser, finner vi ingen grunnlag for å kunne gi avslag på en ny endringsmelding av taket, da taket er i tråd med plan og lov. 
 
Endring av størrelse
Vedrørende størrelsen på bygget, er det i reguleringsplanen § 1.1.5 satt en maksimal bebyggelse på 30%. Det vil si at tomta, som er 827 m2, kan ha et bebygd areal på 248,1 m2. Dagens status ligger svært tett på 248,1 m2, og med alle tiltakene stående på tomta per nå er estimert prosent allerede på 30%. Det er derfor ekstra viktig at samtykke er gitt til all utbygging. 
 
Tomta er seksjonert, hvor seksjoneringsdokumentet viser til at seksjoneringsgrensen går gjennom tomannsboligen og utover tomta. Dere har slik et dokument som viser hvilket uteområde dere har rådighet over. Reguleringsbestemmelsen vedrørende utnyttelsesgraden må likevel avklares privatrettslig gjennom samtykke. Dette gjelder begge parter, uansett hva som skal bygges – det vil si også tiltak unntatt søknadsplikt. Dette er på grunn av at for hver kvadratmeter som blir bebygd, nærmer 30% seg, og dette må alle hjemmelshavere til eiendommen samtykke til.

Når utnyttelsesgraden har nådd 30% er det i teorien ikke lovlig å bygge mer på tomta, men det er mulig å søke dispensasjon etter plan- og bygningsloven § 19-2. Da vil det bli vurdert om det er forsvarlig med tanke på uteområdet til tomta å bygge utover 30%. Dette er en juridisk krevende vurdering, og derav er gebyret vesentlig høyere enn andre byggesaksgebyrer. Det er derfor viktig å være enige via et samtykke når en av dere ønsker å bygge ut arealet på tomta. 
 
I denne saken er det gitt samtykke til tiltaket fra felles hjemmelshaver etter pbl. § 29-4 tredje ledd bokstav a). 
 
Når det kommer til tap av utsikt og solforhold, er dette noe en må forvente i et tettbebygd boligstrøk - og en har dessverre ikke rettigheter på å få opprettholdt dette. 
 
Kommunen mener av nabomerknadene er tilstrekkelig utsvart av tiltakshaver, og at merknadene ikke er å betrakte som relevante for sakens utfall. 
 
Konklusjon
 
På bakgrunn av vurderingene over godkjenner Byggesakskontoret søknaden og arbeidene kan startes opp.

VIDERE SAKSGANG

[bookmark: SJEKKLISTE_OPPFØLGING]Ferdigattest/midlertidig brukstillatelse
Du kan ikke ta i bruk tiltaket før det foreligger ferdigattest/midlertidig brukstillatelse, jf. plan- og bygningsloven § 21-10.
 
Informasjon om hvordan søke om ferdigattest eller midlertidig brukstillatelse finner du her: www.hustadvika.kommune.no/ferdigattest-og-brukstillatelse
 
Tillatelsen er gyldig i tre år 
Dersom arbeidene ikke er satt i gang senest 3 år etter at tillatelsen er gitt, faller tillatelsen bort. Det samme gjelder hvis byggeprosjektet innstilles i mer enn 2 år. Dette gjelder også for dispensasjon. Fristene kan ikke forlenges, jf. plan- og bygningsloven § 21-9.
 
Endring av tillatelse 
Tiltaket må gjennomføres i henhold til den tillatelsen som er gitt. Ønskes tiltaket endret, må det søkes om. Endringen må være godkjent før den gjennomføres. 

GEBYR

	Beskrivelse
	Beløp

	[bookmark: FAKTURALINJE]Vnr. 113 Søknadspliktig endring av tiltak (per tiltak)
	6020,00

	Vnr. 37 Søknader innsendt på annet vis (grunngebyr)
	1720,00

	Vnr. 38 Søknadspliktige tiltak (per bruksenhet)
	1290,00



KLAGERETT
Vedtaket kan påklages i medhold av plan- og bygningsloven § 1-9 til Statsforvaltaren i Møre og Romsdal. Klagefristen er 3 uker regnet fra den dagen brevet kom frem til påført adressat. Det er tilstrekkelig at klagen er postlagt innen fristen er utgått. 

Klagen skal sendes skriftlig til Hustadvika kommune. Vis til vedtaket det blir klaget over, grunngi klagen og gjør greie for den eller de endringer som man ønsker. Dersom det blir klaget så sent at det kan være uklart for kommunen om det er klaget i rett tid, må det opplyses om når dette vedtaket kom fram. Det er også anledning til å kreve at gjennomføring av vedtaket blir utsatt inntil klagefristen er utgått og klagen er behandlet.

